การเลือกตั้งประธานาธิบดีสหรัฐ พ.ศ. 2559

การเลือกตั้งประธานาธิบดีสหรัฐ พ.ศ. 2559 เป็นการเลือกตั้งประธานาธิบดีสหรัฐรอบทุกสี่ปีครั้งที่ 58 มีขึ้นในวันอังคารที่ 8 พฤศจิกายน 2559 นักธุรกิจ ดอนัลด์ ทรัมป์ และผู้ว่าการรัฐอินดีแอนา ไมก์ เพนซ์ ผู้สมัครพรรคริพับลิกัน ชนะอดีตรัฐมนตรีว่าการกระทรวงการต่างประเทศและอดีตสุภาพสตรีหมายเลขหนึ่ง ฮิลลารี คลินตัน และสมาชิกวุฒิสภารัฐเวอร์จิเนีย ทิม เคน ผู้สมัครจากพรรคเดโมแครต ซึ่งถือว่าเป็นหนึ่งในเหตุการณ์ทางการเมืองที่น่าประหลาดใจที่ใหญ่ที่สุดในประวัติศาสตร์อเมริกา

บารัก โอบามา ประธานาธิบดีที่ดำรงตำแหน่งอยู่จากพรรคเดโมแครต ไม่มีสิทธิได้รับเลือกตั้งเป็นสมัยที่สาม เนื่องจากข้อจำกัดวาระที่กำหนดโดยการแก้ไขเพิ่มเติมรัฐธรรมนูญครั้งที่ 22 คลินตันเอาชนะสมาชิกวุฒิสภา เบอร์นี แซนเดอร์ส ไปได้ในการเลือกตั้งไพรมารี่ของพรรคเดโมแครต และกลายเป็นแคนดิเดตประธานาธิบดีผู้หญิงคนแรกของพรรคใหญ่ ทรัมป์ปรากฏขึ้นมาเป็นตัวเต็งแคนดิเดตประธานาธิบดีหลังการเลือกตั้งไพรมารี่ของพรรคริพับลิกัน หลังจากเอาชนะสมาชิกวุฒิสภา เท็ด ครูซ และ มาร์โค รูบิโอ้, ผู้ว่ารัฐ จอห์น คาซิช และ เจ๊บ บุช, และแคนดิเดตคนอื่น ๆ นโยบายประชานิยมเอียงขวา, แคมเปญชาตินิยม ที่สัญญาว่าจะ "ทำให้อเมริกากลับมายิ่งใหญ่อีกครั้ง" ("Make America Great Again") และต่อต้านความถูกต้องทางการเมือง (political correctness), ผู้ลี้ภัยผิดกฎหมาย, และข้อตกลงการค้าเสรีของสหรัฐฯ ของทรัมป์ ได้รับการนำเสนอในสื่อเป็นอย่างมาก เนื่องจากคำพูดกระตุ้นอารมณ์ที่ทรัมป์ใช้ คลินตันเน้นย้ำถึงประสบการณ์ทางการเมืองของเธอ, ประณามทรัมป์และผู้สนับสนุนของทรัมป์ว่าเป็น "ตะกร้าของพวกน่าสังเวช" ("basket of deplorables"), พวกหัวดื้อและพวกหัวรุนแรง, และสนับสนุนการขยับขยายนโยบายของประธานาธิบดี บารัก โอบามา; นโยบายด้านเชื้อชาติ, LGBT, และสิทธิสตรี; และทุนนิยมที่ไม่ทิ้งไว้ข้างหลัง (inclusive capitalism)

การหาเสียงเลือกตั้งครั้งนี้ถูกมองว่ามีโทนที่ทำให้แตกแยก, ให้ความรู้สึกเชิงลบ, และน่าหนักใจ ทรัมป์มีประเด็นในด้านมุมมองเกี่ยวกับเชื้อชาติและผู้ลี้ภัย, ความรุนแรงที่เกิดกับผู้ชุมนุมต่อต้านทรัมป์ระหว่างทรัมป์หาเสียง, และข้อกล่าวหาเรื่องการประพฤติผิดทางเพศ รวมถึงเทป Access Hollywood ความนิยมและภาพลักษณ์ของคลินตันแย่ลงจากความกังวลในจริยธรรมและความน่าเชื่อถือของเธอ, และประเด็นการใช้อีเมลส่วนตัวขณะที่ดำรงตำแหน่งรัฐมนตรีว่าการกระทรวงการต่างประเทศ (ซึ่งตามมาด้วยการสืบสวนสอบสวนของ FBI), ซึ่งถูกสื่อนำเสนอมากกว่าประเด็นอื่น ๆ ในช่วงหาเสียง คลินตันมีคะแนนนำทั้งในโพลทั่วประเทศ และโพลรัฐ swing state, โดยมีโมเดลคาดการณ์บางโมเดลมองว่าคลินตันมีโอกาสชนะมากกว่า 90%

ในวันเลือกตั้ง ทรัมป์ทำได้ดีกว่าในโพล โดยชนะในรัฐ swing states ที่สำคัญหลายรัฐในขณะที่แพ้คะแนนมหาชนไป 2.87 ล้านเสียง ทรัมป์ได้รับเสียงส่วนมากในคณะผู้เลือกตั้งและชนะอย่างไม่น่าเชื่อในแถบ Rust Belt การชนะเลือกตั้งในแถบนี้ (ซึ่งทรัมป์ชนะด้วยคะแนนน้อยกว่า 80,000 เสียงในสามรัฐ) ถูกมองว่าเป็นสิ่งสำคัญที่ทำให้ทรัมป์ชนะคะแนนคณะผู้เลือกตั้ง ชัยชนะที่น่าประหลาดใจของทรัมป์ถูกมองว่าเกิดจากการที่คลินตันไม่มาหาเสียงในแถบนี้, และอิทธิพลของกลุ่มผู้มีสิทธิ์ลงคะแนนเสียงที่สนับสนุนแซนเดอร์ส-ทรัมป์ที่เลือกที่จะไม่สนับสนุนคลินตันหลังจากแซนเดอร์สออกจากการเลือกตั้งไพรมารี่ ท้ายที่สุด ทรัมป์ได้รับคะแนนคณะผู้เลือกตั้ง 304 เสียง คลินได้รับ 227 เสียง เนื่องจากมี faithless elector 2 คนไม่ลงคะแนนให้ทรัมป์ และอีก 5 คนไม่ลงคะแนนให้คลินตัน ทรัมป์เป็นประธานาธิบดีคนแรกที่ไม่มีประสบการณ์ทางด้านราชการหรือทางการทหาร นี่เป็นการเลือกตั้งครั้งที่ 5 และครั้งล่าสุดที่ผู้สมัครที่ชนะการเลือกตั้งแพ้คะแนนมหาชน

สำหรับพรรคอื่น ๆ ที่มีชื่ออยู่บนบัตรเลือกตั้งทั้ง 50 รัฐและ DC, แกรี่ จอห์นสัน จากพรรคลิเบอร์เทเรี่ยนได้รับประมาณ 4.5 ล้านเสียง (3.27%), ซึ่งมากที่สุดสำหรับแคนดิเดตพรรคที่สาม (third party) ตั้งแต่ รอสส์ เพโรต์ ในการเลือกตั้งปี 2539, จิล สไตน์ จากพรรคกรีนได้รับประมาณ 1.45 ล้านเสียง (1.06%) อีแวน แมคมูลิน ได้รับคะแนนเสียง 21.54% ในรัฐยูทาห์ซึ่งเป็นรัฐบ้านเกิด, เป็นเปอร์เซ็นต์คะแนนสูงสุดสำหรับแคนดิเดตที่ไม่ได้มาจากพรรคใหญ่ตั้งแต่ปี 2535

วันที่ 6 มกราคม 2017 หน่วยข่าวกรองสหรัฐอเมริกา (United States Intelligence Community) สรุปว่ารัฐบาลรัสเซียเข้ามาแทรกแซงการเลือกตั้งปี 2559 เพื่อที่จะ "บ่อนทำลายศรัทธาของสาธารณชนต่อกระบวนการประชาธิปไตยของสหรัฐฯ, ใส่ร้ายป้ายสีรัฐมนตรีฯ คลินตันและทำให้เธอดูไม่เหมาะสมที่จะถูกเลือกตั้งขึ้นมาดำรงตำแหน่งเป็นประธานาธิบดี" Special Counsel เริ่มต้นการสืบสวนสอบสวนในเดือนพฤษภาคม 2560 ถึงข้อกล่าวหาที่ว่ามีการสมรู้ร่วมคิดระหว่างรัสเซียและฝ่ายทรัมป์ การสืบสวนสอบสวนสิ้นสุดในเดือนมีนาคม 2562 การสืบสวนสอบสวนสรุปว่าการที่รัสเซียเข้ามาแทรกแซงให้ทรัมป์ชนะนั้น เกิดขึ้น "อย่างเป็นระบบและทั่วถึง", แต่ "ไม่มีการยืนยันว่าคนจากฝ่ายทรัมป์สมรู้ร่วมคิดหรือร่วมมือกับรัฐบาลรัสเซีย"

พรรคริพับลิกัน

ผู้สมัครตัวแทนพรรค
65px|center|link=พรรคริพับลิกัน (สหรัฐ)|พรรคริพับลิกัน (สหรัฐ)พรรคริพับลิกัน  เป็นประธานาธิบดีเป็นรองประธานาธิบดี center|200x200px center|200x200px ประธานบริษัทบริษัททรัมป์ออร์แกไนเซชัน(พ.ศ. 2514–ปัจจุบัน) ผู้ว่าการรัฐอินดีแอนาคนที่ 50(พ.ศ. 2556–ปัจจุบัน)การรณรงค์หาเสียงcenter|275px

พรรคเดโมแครต

ผู้สมัครตัวแทนพรรค
65px|center|link=พรรคเดโมแครต (สหรัฐ)|พรรคเดโมแครต (สหรัฐ))พรรคเดโมแครต  เป็นประธานาธิบดีเป็นรองประธานาธิบดี center|200x200px center|200x200px รัฐมนตรีว่าการกระทรวงการต่างประเทศสหรัฐคนที่ 67(พ.ศ. 2552–2556) สมาชิกวุฒิสภาสหรัฐ จากรัฐเวอร์จิเนีย(พ.ศ. 2556–ปัจจุบัน)การรณรงค์หาเสียงcenter|275px

ผลคะแนน

ผลคะแนนตามรัฐ

กลุ่มประชากรผู้ใช้สิทธิเลือกตั้ง
 การเลือกตั้งประธานาธิบดีสหรัฐ 2016 ตามกลุ่มประชากรผู้ใช้สิทธิลือกตั้ง กลุ่มประชากรผู้ใช้สิทธิลือกตั้งคลินตันทรัมป์อื่น ๆ % ของคะแนนเสียงทั้งหมด คะแนนเสียงทั้งหมด 47.7 47.5 4.8 100คตินิยม เสรีนิยม 8410 6 26 สายกลาง 5241 7 39 อนุรักษนิยม 15 81 4 35พรรค เดโมแครต 899 2 37 ริพับลิกัน 7 90 3 33 นักการเมืองอิสระ 42 48 10 31เพศ ชาย 41 53 6 48 หญิง 5442 4 52เพศตามสถานภาพการสมรส ชายที่สมรสแล้ว 37 58 5 29 หญิงที่สมรสแล้ว 49 47 4 30 ชายที่ยังไม่สมรส 46 45 9 19 หญิงที่ยังไม่สมรส 62 33 5 23เชื้อชาติ/ชาติพันธุ์ ผิวขาว 3758 5 70 ผิวดำ 888 4 12 เอเชีย 6529 6 4 อื่น ๆ 56 37 7 3 ฮิสแปนิค 65 29 6 11ศาสนา โปรเตสแตนต์ 37 60 3 27 คาทอลิก 45 52 3 23 คริสต์ศาสนิกชน นิกายอื่น ๆ 43 55 2 24 มอรมอน 25 61 14 1 ยิว 71 24 5 3 ศาสนาอื่น ๆ 58 33 9 7 ไม่มี 68 26 6 15ทำนุบำรุงศาสนา ทุกสัปดาห์ หรือมากกว่านั้น 40 56 4 33 ทุกเดือน 46 49 5 16 ปีละครั้ง 48 47 5 29 ไม่เคย 62 31 7 22 คุณเชื่อในพระเยซูหรือการเกิดใหม่หรือไม่? ฉันเชื่อ 16 81 3 26 แล้วแต่ 59 35 6 74อายุ 18–24 ปี 56 35 9 10 25–29 ปี 53 39 8 9 30–39 ปี 51 40 9 17 40–49 ปี 46 50 4 19 50–64 ปี 44 53 3 30 65 ปีขึ้นไป 45 53 2 15รสนิยมทางเพศ เกย์, หญิงรักร่วมเพศ หรือรักร่วมสองเพศ 78 14 8 5 รักต่างเพศ 47 48 5 95ลงคะแนนเสียงครั้งแรก? ลงคะแนนเสียงครั้งแรก 56 40 4 10 หลายครั้ง 47 47 6 90การศึกษา High school or less 45 51 4 18 Some college education 43 52 5 32 College graduate 49 456 32 Postgraduate education 58 375 18รายได้ครอบครัว ต่ำกว่า $30,000 53 41 6 17 $30,000–49,999 51 42 7 19 $50,000–99,999 46 50 431 $100,000–199,999 47 48 5 24 $200,000–249,999 48 49 3 4 มากกว่า $250,000 46 48 6 6ประเด็นที่สำคัญ นโยบายต่างประเทศ 60 34 6 13 การตรวจคนเข้าเมือง 32 64 4 13 เศรษฐกิจ 52 42 6 52 การก่อการร้าย 39 57 4 18ขนาดชุมชน เมือง (ประชากรสูงกว่า 50,000 คน) 59 35 6 34 ชานเมือง 45 50 5 49 พื้นที่ชนบท 34 62 4 17

 ดูเพิ่ม 
 การแทรกแซงการเลือกตั้งสหรัฐของรัสเซีย พ.ศ. 2559

 หมายเหตุ 

 อ้างอิง 

หมวดหมู่:การเลือกตั้งประธานาธิบดีสหรัฐ
หมวดหมู่:การเลือกตั้งใน พ.ศ. 2559